لە 8/6/2015 بە مەبەستی راگەیاندنی كردنەوەی سێمین پێشانگای كەل و پەلی ناوماڵ و رایەخ و ئامێرەكانی ساردكەرەوە لە هۆڵی كۆبوونەوەكانی ژووری بازرگانی و پیشەسازی هەولێر كۆنگرەیەكی رۆژنامەوانی بۆ هەریەك لە بە ئامادەبوونی عەبدوڵا ئەحمەد بەڕێوبەری گشتی پێشانگای نێودەوڵەتی هەولێر و عەمید خالید كورەچی بەرپرسی ئەمنی پارێزگای هەولێر و باقی محەممەد هادی نوێنەری ژووری بازرگانی و پیشەسازی هەولێر و ئیحسان توتنچی سەرۆكی كۆمپانیای ئیلان ئێكسپۆ و رێكخەری پێشانگاكە رێكخرا.
سەرەتا عەبدوڵا ئەحمەد رایگەیاند: پێشانگاكە تایبەتە بە كەل و پەلی ناوماڵ و رایەخ و ئامێرەكانی ساردكەرەوە چوار رۆژ لە 10-13/6 دەخایەنێت، سێ یەمین پێشانگای نێودەوڵەتیە لەم بابەتە 95 كۆمپانیا لە 14 ووڵات (عێراق، ئەمریكا، توركیا، ئێران، سوریا، ئوردن، سعودیە، كوێت، وڵاتانی باشووری رۆژهەڵاتی ئاسیا) بەشدار دەبن.
پاشان عەمید خالد كورەچی باسی لە ئارامی و سەقامگیری هەرێمی كوردستان و هەولێر كرد كە ئەمە هۆكاری سەرەكی یە بۆ سازكردنی ئەم جۆرە پێشانگایانە و بەردەوام بوونیان.
دواتر باقی محەممەد پشتگیری ژووری بازرگانی هەولێری بۆ سازكردنی ئەم جۆرە پێشانگایانە نیشاندا و باسی لە رۆڵی ژوور كرد لە پتەوكردنی پەیوەندییە بازرگانیەكان لەگەڵ ووڵاتان كە ئەمە وای كردووە كۆمپانیا بیانیەكان بە هەرێمی كوردستان و شاری هەولێر بناسێنن.
ئیحسان توتنچی وەكو رێكخەری ئەم پێشانگایە باسی لە پیشانگاكە كرد و داوای لە دەزگاكانی راگەیاندن كرد كە گرنگی بە بلاوكردنەوەی بابەت لەسەر پیشانگاكە بدەن بۆ ئەوەی لە ولاتانی دەرەوە بزانرێت كە كوردستان بەردەوامە لە كار و چالاكیە ئابووری بازرگانیەكانی خۆی .
دواتر وەلامی پرسیاری رۆژنامەوانان درایەوە .
بڵاوكراوه‌ته‌وه‌ له‌ هه‌واڵ
زیاتر بخوێنه‌وه‌...
سێ شەممە, 09 حوزەیران 2015 08:15
سەرۆكی ژوور بەشداری لە پلات فۆرمی سلێمانیدا دەكات
رۆژی یەك شەممە 7ی حوزەیرانی 2015 لە هۆتێلی گراند میلینیۆم لە شاری سلێمانی، پلاتفۆرمی سلێمانی بۆ سەرجەم پارێزگاكانی عێراق دەستی پێكرد.
لەو پلاتفۆرمەدا سەرۆكی حكومەتی هەرێمی كوردستان و جێگری سەرۆك كۆماری عێراق و سەرجەم پارێزگارەكانی عێراق و چوار وەزیری حكومەتی عێراق و چوار وەزیری حكومەتی هەرێم و 20 سەركونسوڵ و جێگری سەرۆكی ژورەكانی بازرگانی عێراق و ژمارەیەك لە سیاسەتمەدار و بازرگانان بەشدار بوون.
لە دەستپێكی پلاتفۆڕمەكەدا پارێزگاری سلێمانی وتارێكی پێشكەشكرد و بەخێرهاتنی ئامادەبووانی كرد دواتر نێچیرڤان بارزانی سەرۆكی حكومەتی هەرێمی كوردستانیش وتەیەكی پێشكەشكرد.
د. دارا جەلیل خەیات وەكو جێگری سەرۆكی یەكێتی ژوورەكانی بازرگانی عێراق لەوتەیەكدا ئاماژەی بەگرنگی ئەنجامدانی ئەم پلاتفۆڕمە كرد.
داوای كرد پەرەی زیاتر بە پەیوەندییە بازرگانیەكان و هەماهەنگی زیاتر بكرێت لە نێوان پارێزگاكانی عێراق و پەرە بە توانای گەنجان بدرێت و هەلی كاریان بۆ برەخسێنن و دەرفەتەكانی كار زیاد بكرێت وەبەرهێنان پەرەیان پێ بدرێت.
شایانی باسە ئامانجی ئەم پلاتفۆڕمە ئەوەبوو كە عێراق نەیتوانیوە لەسەر ئاستی سیاسی یەكگرنوو بێ هەوڵێك بوو بۆ ئەوەی رێككەوتن بكرێت لەسەر ئاستی سیاسی و ئابووری و كلتووریی، بۆ یەكەمجاریشە سەرجەم پارێزگاكانی عێراق بەیەكەوە كۆببنەوە، بۆ گفتوگۆكردن لەسەر گرفتە سیاسی و داراییەكانی عێراق.
بڵاوكراوه‌ته‌وه‌ له‌ هه‌واڵ
زیاتر بخوێنه‌وه‌...
سێ شەممە, 09 حوزەیران 2015 08:07
سەرۆكی ژوور بەشداری لە ئاهەنگی یادی لە دایك بوونی شاژن ئێلیزابێسی دووەم كرد
رۆژی 4ی حوزەیرانی 2015 لە هۆتێل رۆتانا لە شاری هەولێر بە ئامادەبوونی مەسعود بارزانی سەرۆكی هەرێمی كوردستان ئاهەنگی یادی لە دایكبوونی 89 ساڵەی ئێلیزابێسی دووەم شاژنی بەریتانیا كە لە لایەن كونسوڵی گشتی بەریتانیا لە هەولێر رێكخرابوو بەرێوەچوو.
د. دارا جەلیل خەیات سەرۆكی ژووری بازرگانی و پیشەسازی هەولێر و ژمارەیەك لە سیاسەتمەدار و دیبلۆماسی ئامادەی ئەم ئاهەنگە بوو.